Bisma

Bisma  taker kauningin dados Pitamaha, Gangaputra, miwah Déwawrata, inggih punika silih tunggil pragina utama ring wiracarita Mahabharata, putran dane Prabu Santanu miwah Dewi Gangga. Dane taler pinaka Pekak para Pandawa miwah Korawa. Rikala dane kari yowana dane mawasta Dewabrata , nanging wastan dane magentos dados Bisma sasukat dane masumpah pacang nyukla brahmacari. Bisma wikan ring sekancan paplajahan lan strategi mayudha. Punika mawinan para Pandawa miwah Korawa bhakti ring dane. Manut carita Mahabharata, dane seda ring payudhan agung sane ketah kasambat Bharatayudha ring Kurukshetra. Sane ngawinang dane runtuh tur seda nenten lian sangkaning panah sane kelepasang olih Srikandi lan Arjuna. Ring kitab Bhismaparwa kacaritayang indik dane nenten prajani seda nanging kari urip kantos dane nyaksiang para Korawa kalah ring payudhan. Taler kacaritayang, Bisma seda rikala galah Uttarayana.

Ida dados panglima pinih tegeh pasukan Kurawa ring wiracarita ritatkala Yuda Kurukshetra. Ida wantah tokoh sané nyingakin sajebag paristiwa Mahabharata, kakawitin saking aab pameréntahan ajiné, Raja Shantanu saking Krajaan Kuru. Bisma punika semeton tiri saking Biyasa, kakiang saking Pandawa miwah Kurawa. Ida sinunggil negarawan kasub ring Krajaan Kuru. Ida embas dados putra sulung Raja pinih kasub Shantanu lan Déwi Gangga.

 Pustaka 

 Pranala jaba 
 Kitab Mahabharata manut versi India  - situs indik Mahabharata


Kategori:Sastra Hindu
Kategori:Mitologi Hindu
Kategori:Wiracarita
Kategori:Hindu
Kategori:Tokoh